《御街行 送徐健庵编修入都》
清代·李符

压波桥外同仙鹊。记醉别、杉青北。隔年扶屐到花溪。

正是收灯春夕。东城书屋，雪中径悄，点点寒梅白。

蒋陵秋雨飞帆席。便问我、荷衣客。平明相送玉阶行，检点旧分双笔。

到时应见，宫眉紫袖，把一缕、红丝量日。

作者简介：（1639—1689）清浙江秀水人，原名符远，字分虎，号耕客，又号桃乡。善诗词，工骈体。与兄李绳远、李良年号浙西三李。与朱彝尊等结诗社。后客居福建茶官署，暴卒。有《香草居集》。